RBF ดีดกลับ 4% สวนภาวะตลาดฯ ฟากโบรกฯแนะ “ซื้อ” เคาะเป้า 4.52 บ.มองกำไร 3 ปีโตเฉลี่ย 15%
RBF ดีดกลับ 4% สวนภาวะตลาดฯ ฟากโบรกฯแนะ "ซื้อ" เคาะเป้า 4.52 บ.มองกำไร 3 ปีโตเฉลี่ย 15% โดย ณ เวลา 10.23 น. อยู่ที่ระดับ 4.20 บาท บวก 0.16 บาท หรือ 3.96% สูงสุดที่ระดับ 4.26 บาท ต่ำสุดที่ระดับ 4.08 บาท ด้วยมูลค่าการซื้อขาย 142.26 ล้านบาท
RBF ดีดกลับ 4% สวนภาวะตลาดฯ ฟากโบรกฯแนะ "ซื้อ" เคาะเป้า 4.52 บ.มองกำไร 3 ปีโตเฉลี่ย 15%
28 ต.ค. 2562

ผู้สื่อข่าวรายงานว่า ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ณ เวลา 10.23 น. อยู่ที่ระดับ 4.20 บาท บวก 0.16 บาท หรือ 3.96% สูงสุดที่ระดับ 4.26 บาท ต่ำสุดที่ระดับ 4.08 บาท ด้วยมูลค่าการซื้อขาย 142.26 ล้านบาท

ด้านบทวิเคราะห์ บล.เคทีซีมิโก้ ระบุว่า ขณะนี้กำหนดคำแนะนำ “ซื้อ” หุ้น RBF ในราคาเป้าหมาย 4.52 บาท โดยมองว่า RBF เป็นผู้ผลิตส่วนผสมอาหารที่ครอบคลุมหลากหลายผลิตภัณฑ์ในกลุ่มสินค้าแบรนด์ใหญ่หลายราย มีลูกค้าทั้งในและต่างประเทศ มีแนวโน้มการเติบโตดีด้วยจุดเด่นด้านวิจัยและพัฒนาที่ตอบโจทย์ลูกค้าได้ และกำลังเพิ่มการผลิตเพื่อรองรับความต้องการลูกค้าในประเทศและขยายตลาดต่างประเทศ คาดกำไรปกติโตเฉลี่ย 15% ต่อปี ใน 3 ปีข้างหน้า และประเมินมูลค่าหุ้นปี 2563 ที่ระดับ 4.52 บาท/หุ้น อิง PER 20 เท่า พร้อมกันนี้ มองแนวโน้มกำไรธุรกิจปกติโตเฉลี่ย 15% ต่อปี ใน 3 ปีข้างหน้า